A4-0413/96

Ψήφισμα σχετικά με την ενίσχυση του συστήματος αποτίμησης των επιπτώσεων

Το Ευρωπαϊκό Κοινοβούλιο,

- έχοντας υπόψη την πρόταση ψηφίσματος του κ. Mather σχετικά με αυστηρότερη ρύθμιση όσον αφορά την αποτίμηση επιπτώσεων (B4-0120/96),

- έχοντας υπόψη το άρθρο 45 του Κανονισμού του,

- έχοντας υπόψη τον εσωτερικό κανονισμό της Επιτροπής του 1986 σχετικά με την καθιέρωση συστήματος δελτίου αποτίμησης επιπτώσεων,

- έχοντας υπόψη την απόφαση της Επιτροπής της 8ης Νοεμβρίου 1989 σχετικά με την ενίσχυση των απαιτήσεων του συστήματος αποτίμησης των επιπτώσεων προκειμένου για νομοθετικές διατάξεις που έχουν σημαντικό αντίκτυπο στην οικονομία, την απασχόληση, το περιβάλλον, τις κοινωνικές πτυχές και την κοινωνία εν γένει,

- έχοντας υπόψη το ψήφισμά του της 24ης Οκτωβρίου 1994 σχετικά με την ανακοίνωση της Επιτροπής για εφαρμογή ολοκληρωμένου προγράμματος για τις μικρές και μεσαίες επιχειρήσεις και τη βιοτεχνία ((ΕΕ C 323 της 21.11.1994, σελ. 19)),

- έχοντας υπόψη τη δήλωση αριθ. 18 που είναι προσαρτημένη στη Συνθήκη ΕΚ, στην οποία σημειώνεται ότι η Επιτροπή αναλαμβάνει την υποχρέωση, βασιζόμενη ενδεχομένως στις διαβουλεύσεις που κρίνει αναγκαίες και ενισχύοντας το σύστημα αξιολόγησης της κοινοτικής νομοθεσίας, να λαμβάνει υπόψη, όσον αφορά τις νομοθετικές της προτάσεις, το κόστος και το όφελος για τις δημόσιες αρχές των κρατών μελών και για το σύνολο των ενδιαφερομένων,

- έχοντας υπόψη το άρθρο 118Α, παράγραφος 2 της Συνθήκης, το οποίο ορίζει, αναφερόμενο στις οδηγίες για την υγεία και ασφάλεια των εργαζομένων, ότι «στις οδηγίες αυτές αποφεύγεται η επιβολή διοικητικών, οικονομικών και νομικών εξαναγκασμών οι οποίοι θα εμπόδιζαν τη δημιουργία και την ανάπτυξη των μικρών και μεσαίων επιχειρήσεων»,

- έχοντας υπόψη την έκθεση της Επιτροπής σχετικά με το συντονισμό των δραστηριοτήτων υπέρ των μικρομεσαίων επιχειρήσεων (ΜΜΕ) και της βιοτεχνίας (CΟΜ(95)0362),

- έχοντας υπόψη την πρόταση της Επιτροπής για τρίτο πολυετές πρόγραμμα για τις μικρές και μεσαίες επιχειρήσεις ((ΕΕ C 156 της 31.5.1996, σελ. 5)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Απασχόλησης και Κοινωνικών Υποθέσεων και της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0413/96),

A. εκτιμώντας ότι είναι αναγκαίο να κατανοηθεί το κόστος και το όφελος που θα έχει για όλους τους τομείς της οικονομίας και της κοινωνίας η ευρωπαϊκή νομοθεσία, προκειμένου να λαμβάνεται εμπεριστατωμένη απόφαση για την έγκριση παρόμοιας νομοθεσίας[semigr ] εκτιμώντας ότι η σαφής κοινοτική νομοθεσία εφαρμόζεται εύκολα από τις επιχειρήσεις και παρακολουθείται χωρίς προβλήματα από τις αρχές,

Β. επισημαίνοντας ότι η κοινωνική προστασία των εργαζομένων πρέπει να αποτελεί προτεραιότητα στην Ευρωπαϊκή Ένωση,

Γ. εκτιμώντας ότι η Ευρωπαϊκή Ένωση πρέπει να διατηρήσει ανταγωνιστική θέση στις παγκόσμιες αγορές, διατηρώντας συγχρόνως τα υψηλά επίπεδα περιβαλλοντικής και κοινωνικής προστασίας που εμπεριέχονται στο «κοινοτικό κεκτημένο», και εξετάζοντας προσεκτικά τη νομοθεσία που ενδέχεται να βλάψει την ανταγωνιστικότητα,

Δ. εκτιμώντας ότι η πλέον ευάλωτη στο κόστος της ευρωπαϊκής νομοθεσίας ομάδα είναι οι μικρές και μεσαίες επιχειρήσεις, οι οποίες αντιπροσωπεύουν το μεγαλύτερο μέρος της απασχόλησης και της οικονομικής ανάπτυξης στην Ευρώπη,

Ε. εκτιμώντας ότι ότι το ισχύον σύστημα της Επιτροπής για την αποτίμηση των επιπτώσεων των νομοθετικών και ρυθμιστικών διατάξεων στις επιχειρήσεις δεν επιβάλει λεπτομερή ανάλυση του κόστους και του οφέλους[semigr ] εκτιμώντας ότι μια προσεκτική αποτίμηση των επιπτώσεων στις επιχειρήσεις μπορεί να αποτελέσει πολύτιμο εργαλείο στην προσπάθεια για μια καλύτερη νομοθεσία και μπορεί ειδικότερα να επιτελέσει ένα τριπλό ρόλο:

- προσφέροντας μια δυνατότητα αιτιολογήσεως του προταθέντος μέτρου, καθιστώντας το έτσι πιο αποδεκτό από τους ενδιαφερόμενους,

- ευαισθητοποιώντας και ενημερώνοντας τους διαμορφωτές πολιτικής,

- συμβάλλοντας στο να είναι η πολιτική προβλεπτή,

ΣΤ. εκτιμώντας ότι το ισχύον σύστημα αποτίμησης των επιπτώσεων στις επιχειρήσεις δεν είναι ικανοποιητικό και ότι η Επιτροπή πρέπει να ενισχύσει τους σχετικούς εσωτερικούς της κανόνες,

Ζ. εκτιμώντας ότι, με βάση το άρθρο 118Α, το ισχύον σύστημα της Επιτροπής δεν εφαρμόζεται συστηματικά, δηλαδή για κάθε πρόταση κοινοτικής νομοθεσίας που αναμένεται να έχει σημαντικές συνέπειες για την οικονομία, την απασχόληση, το περιβάλλον, τις κοινωνικές πτυχές και την κοινωνία εν γένει,

Η. εκτιμώντας ότι η συστηματική και συνολική αποτίμηση του κόστους και του οφέλους, σε διαβούλευση με τους κοινωνικούς εταίρους, τις ΜΜΕ και τα άλλα ενδιαφερόμενα μέρη, θα συμβάλει σε αποτελεσματική εξέταση προτάσεων που θα μπορούσαν να έχουν σοβαρό αντίκτυπο στην οικονομία, την απασχόληση, τις κοινωνικές πτυχές και την κοινωνία εν γένει,

Θ. εκτιμώντας ότι ένα δελτίο αποτίμησης των επιπτώσεων στις επιχειρήσεις, στην οποία θα απαριθμούνται τα πλεονεκτήματα της συγκεκριμένης νομοθετικής πρότασης για τον επιχειρηματικό κόσμο, μπορεί να αποδείξει την αποτελεσματικότητα της νομοθεσίας,

Ι. εκτιμώντας ότι η απαρίθμηση του οφέλους από τις νομοθετικές διατάξεις θα βοηθήσει επίσης στην ανάπτυξη μιας καλά διαρθρωμένης νομοθεσίας,

ΙΑ. εκτιμώντας ότι πρέπει να αποφευχθεί το σύστημα αποτίμησης των επιπτώσεων στις επιχειρήσεις να καταστεί τόσο γραφειοκρατικό ώστε να παρεμποδίζει τη φιλοδοξία της Ευρωπαϊκής Ένωσης να απλοποιήσει την παρούσα νομοθεσία και να θεσπίσει σαφή και απλή νομοθεσία στο μέλλον προκειμένου να διασφαλίσει την επιτυχή λειτουργία της ενιαίας αγοράς,

ΙΒ. εκτιμώντας ότι η αποτίμηση των επιπτώσεων ακόμη και όταν βασίζεται στην ίδια μεθοδολογία που μπορεί να μην είναι αποδεκτή από όλα τα κράτη μέλη, τους τομείς δραστηριότητας, τις μορφές επιχειρήσεων και οργανώσεων ή τα άτομα, μπορεί να παράσχει αποτελέσματα τα οποία δημιουργούν για την ίδια κατηγορία νομοθεσίας θετικά αποτελέσματα σε ένα κράτος μέλος και αρνητικά αποτελέσματα σε άλλα κράτη μέλη,

1. καλεί την Επιτροπή να εξετάσει τον τρόπο με τον οποίο θα μπορούσε να αναπτύξει μια κατάλληλη και ορθολογική προσέγγιση για την αποτίμηση των επιπτώσεων, όχι μόνο για τις επιχειρήσεις αλλά και για την υγεία και την ασφάλεια, το περιβάλλον και την απασχόληση και να υποβάλει κατάλληλη έκθεση προς το Συμβούλιο και το Ευρωπαϊκό Κοινοβούλιο[semigr ]

2. εκφράζει την άποψη ότι ένα λογικό δελτίο αποτίμησης των επιπτώσεων (fiche d'impact), το οποίο στο εξής θα αναφέρεται ως αποτίμηση των επιπτώσεων στις επιχειρήσεις, θα πρέπει να συνοδεύει κάθε νομοθετική πρόταση που συμβάλλει άμεσα ή έμμεσα στην αύξηση του κόστους ενός μεγάλου αριθμού μικρών επιχειρήσεων[semigr ]

3. καλεί την Επιτροπή να προσδώσει στο σύστημα αποτίμησης των επιπτώσεων στις επιχειρήσεις επίσημο και νομικό καθεστώς εντός του πλαισίου της κοινοτικής νομοθεσίας[semigr ] μεταγενέστερες μεταβολές στο σύστημα αποτίμησης των επιπτώσεων στις επιχειρήσεις απαιτούν τη γνωμοδότηση του Κοινοβουλίου και του Συμβουλίου[semigr ]

Θεσμικές ευθύνες

4. καλεί την αρμόδια Γενική Διεύθυνση της Επιτροπής που προτείνει νομοθετικά μέτρα να προβεί σε διαβούλευση με την Γενική Διεύθυνση «Πολιτική Επιχειρήσεων», όταν προετοιμάζεται αποτίμηση επιπτώσεων, στην περίπτωση που η προτεινόμενη νομοθεσία μπορεί να έχει σημαντικές συνέπειες για τις μικρομεσαίες επιχειρήσεις[semigr ]

Γνωστοποίηση της αποτίμησης των επιπτώσεων στις επιχειρήσεις και χρονοδιάγραμμα

5. προτείνει η αποτίμηση των επιπτώσεων στις επιχειρήσεις να εμφανίζεται στο τέλος κάθε νομοθετικής πρότασης της Ένωσης η οποία αναμένεται να έχει σημαντικές συνέπειες για τις επιχειρήσεις, και να διανέμεται στο Κοινοβούλιο, το Συμβούλιο και τα άλλα ευρωπαϊκά θεσμικά όργανα[semigr ] πρέπει επίσης να είναι διαθέσιμη στο ευρύ κοινό (πολίτες, επιχειρήσεις και κυβερνήσεις) μέσω της Επίσημης Εφημερίδας[semigr ] πρέπει να υιοθετηθεί μία τυποποιημένη μορφή, έτσι ώστε το δελτίο να είναι εύκολα αναγνωρίσιμο[semigr ]

6. καλεί την Επιτροπή, πριν αποφασίσει εάν θα νομοθετήσει ή όχι, να εκπονεί περιληπτική αποτίμηση των επιπτώσεων στις επιχειρήσεις σχετικά με τις ενδεχόμενες επιπτώσεις οποιασδήποτε νομοθετικής ρύθμισης[semigr ]

7. ζητεί όπως όλες οι ενδιαφερόμενες ομάδες συμφερόντων, τόσο κατά τη φάση του σχεδιασμού όσο και κατά την φάση της οριστικής έγκρισης του δελτίου αποτίμησης των επιπτώσεων στις επιχειρήσεις, έχουν την ευκαιρία, υπό την επίβ.λεψη της ΓΔ ΧΧΙΙΙ, να προβούν σε διαβουλεύσεις με τη ΓΔ που είναι αρμόδια για τη νομοθετική πρόταση[semigr ] η ΓΔ ΧΧΙΙΙ πρέπει να μεριμνά ώστε η αρμόδια για τη νομοθετική πρόταση ΓΔ να παράσχει επαρκείς πληροφορίες στις ενδιαφερόμενες επαγγελματικές οργανώσεις των επιχειρήσειων και σε μεμονωμένες επιχειρήσεις που το επιθυμούν, προκειμένου να μπορέσουν να προβούν σε εκτίμηση της επίδρασης την οποία θα ασκήσει η νομοθετική πρόταση στη δομή των δαπανών τους[semigr ]

8. ζητεί όπως καμιά πρόταση της Επιτροπής που έχει επιλεγεί για εκπόνηση δελτίου από την Επιτροπή ή άλλες ομάδες, να μην παρουσιάζεται στο Σώμα των Επιτρόπων για ψηφοφορία χωρίς εγκεκριμένη αποτίμηση των επιπτώσεων (που να έχει εγκριθεί από τη Γενική Γραμματεία και να φέρει την υπογραφή Επιτρόπου)[semigr ] εάν μεταγενέστερες τροπολογίες του Κοινοβουλίου ή του Συμβουλίου τροποποιήσουν σημαντικά την εμβέλεια του μέτρου, η Επιτροπή εκπονεί ενημερωμένο δελτίο αποτίμησης επιπτώσεων, αφού το Συμβούλιο έχει καταλήξει σε κοινή θέση μετά την πρώτη ανάγνωση[semigr ]

9. επιμένει ότι για όλα τα υφιστάμενα νομοθετικά κείμενα πρέπει να απαιτείται, ύστερα από κάθε συγκεκριμένο χρονικό διάστημα ισχύος τους, μία επισκόπηση των επιπτώσεων στις επιχειρήσεις έτσι ώστε να προσδιορίζονται τυχόν απρόβλεπτες επιπτώσεις[semigr ] εάν αποδειχθεί ότι υπήρξε σοβαρή υποεκτίμηση του κόστους ή του οφέλους, οι επιχειρήσεις θα πρέπει να είναι σε θέση να προσφεύγουν στην Επιτροπή ζητώντας επανεξέταση της νομοθεσίας ανά πάσα στιγμή[semigr ] στην εν λόγω επανεξέταση πρέπει να αναφέρεται για ποιό λόγο υπήρξε υποεκτίμηση του κόστους ή του οφέλους και να εκτίθενται μέτρα που αναμένεται να μειώσουν το κόστος ή να αυξήσουν το όφελος[semigr ]

Ρόλος του Ευρωπαϊκού Κοινοβουλίου και άλλα ζητήματα

10. επιμένει ότι, προκειμένου να βελτιωθεί η ικανότητα του Κοινοβουλίου να ελέγχει τις νομοθετικές διατάξεις, κάθε εισηγητής θα πρέπει, κατά την έναρξη της εξέτασης ενός νομοθετικού μέτρου, να υποβάλει έκθεση στο Κοινοβούλιο σχετικά με την αποτίμηση των επιπτώσεων της εν λόγω έκθεσης στις επιχειρήσεις, έτσι ώστε να εξασφαλίζεται ότι θα εξετασθεί ορθά το κόστος και το όφελος[semigr ] αναγνωρίζει ότι η αποτίμηση των επιπτώσεων στις επιχειρήσεις μπορεί να παράσχει απαραίτητες και ιδιαίτερα χρήσιμες πληροφορίες για το σχηματισμό της άποψης του Κοινοβουλίου και εκφράζει την ελπίδα ότι το Κοινοβούλιο κατά τη συζήτηση μιας νομοθετικής πρότασης θα εξετάζει εφεξής την αποτίμηση των επιπτώσεων ως συστατικό τμήμα της πρότασης[semigr ]

11. καλεί την Επιτροπή να εξετάσει τον τρόπο με τον οποίο μπορεί να χρηματοδοτηθεί κατάλληλα η ανάπτυξη ενός συστήματος αποτίμησης των επιπτώσεων[semigr ]

12. προτείνει, μετά την εφαρμογή ενός ενισχυμένου συστήματος αποτίμησης επιπτώσεων στις επιχειρήσεις, να υπάρχει επανεξέταση του συστήματος και συζήτηση ενδεχόμενων αλλαγών, κάθε πέντε χρόνια μετά την ημερομηνία υλοποίησης[semigr ]

13. χαιρετίζει στο πλαίσιο αυτό την πρόθεση της Επιτροπής, όπως εκτίθεται στην πρόταση για την αναθεώρηση του Πέμπτου Περιβαλλοντικού Προγράμματος Δράσης να αποδώσει ιδιαίτερη προσοχή στην «περαιτέρω ανάπτυξη της χρήσης τεχνικών οικονομικής αξιολόγησης στον τομέα του περιβάλλοντος (τεχνικές εκτίμησης της αποδοτικότητας ως προς το κόστος, της σχέσης κόστους/ωφέλειας, καθώς και των επιπτώσεων στις επιχειρήσεις)" (Τμήμα 2, Άρθρο 7, COM(95)0647)[semigr ]

14. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο και στα κοινοβούλια των κρατών μελών.